เขตวังทองหลาง

วังทองหลาง เป็นหนึ่งในห้าสิบเขตของกรุงเทพมหานคร สภาพโดยทั่วไปเป็นแหล่งที่อยู่อาศัยหนาแน่นปานกลาง โดยมีย่านการค้าหนาแน่นทางด้านตะวันตกเฉียงเหนือของพื้นที่

 ที่ตั้งและอาณาเขต 

เขตวังทองหลางตั้งอยู่ทางทิศตะวันออกของแม่น้ำเจ้าพระยา (ฝั่งพระนคร) มีอาณาเขตติดต่อกับเขตต่าง ๆ  เรียงตามเข็มนาฬิกา ดังนี้
 ทิศเหนือ ติดต่อกับเขตลาดพร้าวและเขตบางกะปิ มีคลองทรงกระเทียม ถนนโชคชัย 4 ถนนสังคมสงเคราะห์ ถนนประดิษฐ์มนูธรรม และคลองทรงกระเทียมเป็นเส้นแบ่งเขต 
 ทิศตะวันออก ติดต่อกับเขตบางกะปิ มีคลองจั่น คลองลำพังพวย ถนนลาดพร้าว 101 ถนนลาดพร้าว และคลองจั่นเป็นเส้นแบ่งเขต
 ทิศใต้ ติดต่อกับเขตบางกะปิ มีคลองแสนแสบเป็นเส้นแบ่งเขต
 ทิศตะวันตก ติดต่อกับเขตห้วยขวาง มีคลองลาดพร้าวเป็นเส้นแบ่งเขต

 ที่มาของชื่อเขต 
พื้นที่เขตวังทองหลางในอดีตเป็นส่วนหนึ่งของทุ่งบางกะปิ ตั้งอยู่ทางทิศตะวันออกเฉียงเหนือของตัวพระนคร ห่างออกไปประมาณ 16 กิโลเมตร ถือเป็นเขตชานเมืองซึ่งส่วนใหญ่เป็นทุ่งนาเวิ้งว้างแต่มีความอุดมสมบูรณ์ โดยเฉพาะที่ตั้งชุมชนบริเวณคลองแสนแสบซึ่งมีลักษณะคดโค้งเป็นห้วงน้ำลึกหรือ "วัง" ขนาดใหญ่ ตลอดริมฝั่งคลองในช่วงนี้รวมไปถึงคลองเจ้าคุณสิงห์จะมีต้นทองหลางน้ำ (Erythrina fusca) ขึ้นอยู่เป็นจำนวนมาก นอกจากนี้ ที่ดินส่วนใหญ่ยังเป็นทรัพย์สินส่วนพระมหากษัตริย์ ผู้คนจึงเรียกพื้นที่แถบนี้ว่า "วังทองหลาง"สำนักวัฒนธรรม กีฬา และการท่องเที่ยว กรุงเทพมหานคร. "พิพิธภัณฑ์ท้องถิ่นกรุงเทพมหานคร เขตวังทองหลาง." [ออนไลน์]. เข้าถึงได้จาก: http://203.155.220.217/localmuseum/watthonglang.htm  [ม.ป.ป.]. สืบค้น 30 มีนาคม 2555. อย่างไรก็ตาม ปัจจุบันได้มีการแบ่งและจัดตั้งพื้นที่การปกครองในระดับแขวงขึ้นใหม่ ส่งผลให้ชื่อและท้องที่แขวงวังทองหลางทุกวันนี้ไม่มีความเกี่ยวข้องกับย่านวังทองหลางดั้งเดิมอีกต่อไป

 ประวัติ 
ตำบลวังทองหลาง ได้รับการจัดตั้งขึ้นเป็นท้องที่การปกครองท้องที่หนึ่งของอำเภอบางกะปิ โดยกระทรวงมหาดไทยได้ขยายเขตสุขาภิบาลบางกะปิให้ครอบคลุมถึงตำบลนี้ด้วยใน พ.ศ. 2506 26 พฤศจิกายน 2506. ใน พ.ศ. 2514 จังหวัดพระนครถูกยุบรวมกับจังหวัดธนบุรี เปลี่ยนฐานะเป็นนครหลวงกรุงเทพธนบุรี 21 ธันวาคม 2514. และใน พ.ศ. 2515 จึงเปลี่ยนแปลงฐานะเป็นกรุงเทพมหานคร 13 ธันวาคม 2515. ซึ่งได้เปลี่ยนคำเรียกเขตการปกครองใหม่ด้วย ตำบลวังทองหลางได้รับการเปลี่ยนแปลงฐานะเป็น แขวงวังทองหลาง อยู่ในการปกครองของเขตบางกะปิ

จนกระทั่งในวันที่ 14 ตุลาคม พ.ศ. 2540 กระทรวงมหาดไทยได้ประกาศเปลี่ยนแปลงพื้นที่เขตการปกครองใหม่ โดยรวมพื้นที่แขวงวังทองหลาง พื้นที่บางส่วนของแขวงคลองจั่น เขตบางกะปิ และพื้นที่บางส่วนของแขวงลาดพร้าว เขตลาดพร้าว จัดตั้งเป็น เขตวังทองหลาง เพื่อประโยชน์แก่การปกครอง การให้บริการของรัฐ และความสะดวกของประชาชน และในวันที่ 7 พฤศจิกายน ปีเดียวกัน ทางกรุงเทพมหานครก็ได้ประกาศตั้งแขวงวังทองหลางเต็มพื้นที่เขตวังทองหลางอย่างเป็นทางการ เพื่อความชัดเจนในการปกครอง โดยประกาศทั้ง 2 ฉบับมีผลบังคับตั้งแต่วันที่ 21 พฤศจิกายน ปีเดียวกัน 18 พฤศจิกายน 2540. 24 ธันวาคม 2540. ซึ่งเป็นวันเดียวกับที่สำนักงานเขตวังทองหลางได้เปิดให้บริการเป็นครั้งแรกพร้อมกับสำนักงานเขตแยกใหม่ทางฝั่งพระนครอีก 5 แห่ง ได้แก่ เขตสายไหม 18 พฤศจิกายน 2540. เขตคันนายาว เขตสะพานสูง เขตหลักสี่ 18 พฤศจิกายน 2540.  และเขตคลองสามวา 18 พฤศจิกายน 2540.

ต่อมาในวันที่ 24 มกราคม พ.ศ. 2545 กระทรวงมหาดไทยประกาศเปลี่ยนแปลงพื้นที่เขตลาดพร้าวและเขตวังทองหลาง โดยแบ่งพื้นที่เขตวังทองหลางเฉพาะทางฟากเหนือของถนนสังคมสงเคราะห์ไปรวมกับแขวงลาดพร้าว เขตลาดพร้าวแทน มีผลบังคับตั้งแต่วันที่ 11 มีนาคม ปีเดียวกัน 11 มีนาคม 2545. ทั้งนี้ เพื่ออำนวยความสะดวกแก่ประชาชนในพื้นที่ดังกล่าวที่จะไปติดต่อราชการ

 การแบ่งเขตการปกครอง 
ในวันที่ 20 กรกฎาคม พ.ศ. 2552 หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครได้ลงนามในประกาศเปลี่ยนแปลงพื้นที่แขวงวังทองหลาง และตั้งแขวงสะพานสอง แขวงคลองเจ้าคุณสิงห์ และแขวงพลับพลา เขตวังทองหลาง โดยใช้ถนนลาดพร้าวและถนนประดิษฐ์มนูธรรมเป็นเส้นแบ่งเขต และให้มีผลใช้บังคับเมื่อวันที่ 21 กันยายน ปีเดียวกันhttp://www.ratchakitcha.soc.go.th/DATA/PDF/2552/E/137/55.PDF ส่งผลให้ในปัจจุบัน เขตวังทองหลางแบ่งหน่วยการปกครองย่อยออกเป็น 4 แขวง ได้แก่
หมายเลขอักษรไทยอักษรโรมันพื้นที่ (ตร.กม.)จำนวนประชากร(ธันวาคม 2566)ความหนาแน่นประชากร(ธันวาคม 2566)แผนที่วังทองหลางWang Thonglang 5.55823,6134,248.47150px|แผนที่สะพานสองSaphan Song1.93411,0225,699.07คลองเจ้าคุณสิงห์Khlong Chaokhun Sing 4.06526,7756,586.72พลับพลาPhlapphla7.70842,0465,454.85 ทั้งหมด 19.265103,4565,370.15

 ประชากร 
 สถิติประชากรตามทะเบียนราษฎรเขตวังทองหลางสำนักบริหารการทะเบียน. กรมการปกครอง. กระทรวงมหาดไทย. "จำนวนประชากรและบ้าน." [ออนไลน์]. เข้าถึงได้จาก: http://stat.dopa.go.th/xstat/popyear.html 2556. สืบค้น 3 เมษายน 2556. ปี (พ.ศ.)  ประชากร  การเพิ่มและการลด 2540  102,218  แบ่งเขต 2541  104,800  +2,582 2542  106,563  +1,763 2543  107,903  +1,340 2544  109,844  +1,941 2545  109,942  โอนพื้นที่บางส่วนไปขึ้นกับเขตลาดพร้าวและได้รับพื้นที่บางส่วนจากเขตบางกะปิ 2546  111,978  +2,036 2547  113,146  +1,168 2548  114,132  +986 2549  114,950  +818 2550  114,984  +34 2551  115,685  +701 2552  115,713  +28 2553  115,697  -16 2554  115,083  -614 2555  114,748  -335 2556  114,805  +57 2557  114,295  -510 2558  113,521  -774 2559  112,849  -672 2560  112,116  -733 2561  111,293  -823 2562  109,653  -1,640 2563  107,458  -2,195 2564  105,901  -1,557 2565  104,478  -1,423 2566  103,456  -1,022

 การคมนาคม 
รถไฟฟ้า
 รถไฟฟ้าสายสีเหลือง (สถานีโชคชัย 4 สถานีลาดพร้าว 71 สถานีลาดพร้าว 83 และสถานีมหาดไทย)
ทางสายหลัก
 ถนนลาดพร้าว
 ถนนประดิษฐ์มนูธรรม
 ทางพิเศษฉลองรัช

ทางสายรองและทางลัด 

 ถนนโชคชัย 4
 ถนนสังคมสงเคราะห์ (โชคชัย 4 ซอย 6)
 ถนนประชาอุทิศ
 ถนนศรีวรา
 ถนนลาดพร้าว 101 (วัดบึงทองหลาง)
 ซอยลาดพร้าว 64 (เกตุนุติ) และซอยลาดพร้าว 64 แยก 3
 ซอยลาดพร้าว 71 (สังคมสงเคราะห์เหนือ 1)

 ซอยลาดพร้าว 80 (จันทิมา) และซอยลาดพร้าว 80 แยก 22
 ซอยลาดพร้าว 87 (จันทราสุข)
 ซอยลาดพร้าว 112 (เอี่ยมสมบูรณ์)
 ซอยลาดพร้าว 122 / ซอยรามคำแหง 65 (มหาดไทย 1)
 ซอยรามคำแหง 21 (นวศรี)
 ซอยรามคำแหง 43/1 (คุณหญิงเจือ)
 ซอยรามคำแหง 53 (จันทร์ศรีชวาลา)

 สถานที่สำคัญ 

สถาบันวิจัยเพื่อการพัฒนาประเทศไทย
 โกลเด้นเพลซ สาขาพระราม 9
 สวนสาธารณะวังทอง
 สยามแม็คโคร สาขา โรงเรียนบดินทรเดชา (สิงห์ สิงหเสนี) , สาขาทาวน์อินทาวน์
 บิ๊กซี สาขาลาดพร้าว
 สำนักงานเขตวังทองหลาง
 คลินิกศูนย์แพทย์พัฒนา
 หอประชุมกองทัพบก
 สถานีตำรวจนครบาลโชคชัย 
 สถานีตำรวจนครบาลวังทองหลาง
 อิมพีเรียลเวิลด์ลาดพร้าว
สถาบันการศึกษา
 โรงเรียนบดินทรเดชา (สิงห์ สิงหเสนี)
 โรงเรียนนวมินทราชินูทิศ บดินทรเดชา
 พิพิธภัณฑ์เจ้าพระยาบดินทรเดชา (สิงห์ สิงหเสนี)
 โรงเรียนถนอมพิศวิทยา
 โรงเรียนอุดมศึกษา
 โรงเรียนพระยาประเสริฐสุนทราศรัย (กระจ่าง สิงหเสนี)
 โรงเรียนอิสลามสันติชน
 โรงเรียนบางกอกศึกษา
 สถาบันรัชต์ภาคย์
 โรงเรียนนานาชาติเดอะรีเจ้นท์

 อ้างอิง 

 แหล่งข้อมูลอื่น 

 เว็บไซต์สำนักงานเขตวังทองหลาง